
Narva linn								________.2023 nr _____


Narva Linnavolikogu 24.01.2019 otsusega nr 1 algatatud detailplaneeringu „Narva Tööstuspargi 3. etapi detailplaneeringu koostamise algatamine ja keskkonnamõjude strateegilise hindamise koostamise algatamine” kehtetuks tunnistamine ning detailplaneeringu menetluse ja keskkonnamõjude strateegilise hindamise koostamise lõpetamine

Asjaolud ja menetluse käik 
Narva Linnavolikogu 24.01.2019 otsusega nr 1 algatati Narva linna üldplaneeringut muutva Narva Tööstuspargi 3. etapi detailplaneeringu ja keskkonnamõjude strateegilise hindamise koostamine. Detailplaneeringu koostamise ülesandeks on Narva linnas Elektrijaama linnaosas ca 77,85 ha suurusel maa-alal olemasolevate kinnistute (katastritunnustega 51106:001:0187 ja 51106:001:0184) osadeks jagamine ning moodustatud kruntidele maakasutuse sihtotstarvete ja ehitusõiguse määramine. Narva Tööstuspargi 3. etapi detailplaneering peab muuseas lahendama liikluskorralduse (juurdepääsud ja parkimine), maa-ala heakorrastuse ja haljastuse küsimused, määrama tehnovõrkude asukohad. Sama otsusega algatati ka Narva Tööstuspargi 3. etapi detailplaneeringu keskkonnamõju strateegilise hindamise koostamine.

Narva Linnavolikogu 20.06.2019 otsusega nr 41 muudeti Narva Linnavolikogu 24.01.2019 otsuse nr 1 „Narva Tööstuspargi 3. etapi detailplaneeringu koostamise algatamine ja keskkonnamõjude strateegilise hindamise koostamise algatamine“ alapunkti 3.1. ning kinnitati keskkonnamõju strateegilise hindamise ala piiri muudatus.

Maa-amet (maaomaniku esindajana), Riigimetsa Majandamise Keskus ning Keskkonnaministeerium on kaasatud detailplaneeringu menetluses oma seisukohtades pidanud Narva Tööstuspark 3. etapi detailplaneeringu koostamisega jätkamist välistatuks seoses suures ulatuses planeeringualal asuva maardla M52 ja RMK poolt majandatava metsaala asukohtadega. Samuti ei ole võimalik läbi viia KSH menetlust kui hindamise objektiks olevat detailplaneeringu koostamisest on loobutud. 

Seoses sellega 19.11.2022 esitas Narva Tööstuspargi 3. etapi detailplaneeringu huvitatud isik SA Ida-Viru Investeeringute Agentuur  (endine nimi SA Ida-Virumaa Tööstusalade Arendus) taotluse, millega taotles Narva Tööstuspargi 3. etapi detailplaneeringu koostamise lõpetamist. Kõik planeeringu avalikustamisega seotud kulud on huvitatud isiku poolt tasutud.

 Õiguslikud alused
Planeerimisseaduse § 129 lõike 1 punkti 2 kohaselt detailplaneeringu koostamise võib lõpetada kui kinnisasja omanik esitab taotluse detailplaneeringu koostamise lõpetamiseks.
Haldusmenetluse seaduse § 68 lõike 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal.

Otsus
Tunnistada Narva Linnavolikogu 24.01.2019 otsusega nr 1 algatatud detailplaneeringu „Narva Tööstuspargi 3. etapi detailplaneeringu koostamise algatamine ja keskkonnamõjude strateegilise hindamise koostamise algatamine” kehtetuks ning lõpetada detailplaneeringu ja keskkonnamõjude strateegilise hindamise koostamise menetlus.

Rakendussätted
Narva Linnavalitsuse Arhitektuuri- ja Linnaplaneerimise Ametil avaldada otsus ajalehes, milles Narva linn avaldab ametlikke teateid ning ameti veebilehel.
Käesolev otsus jõustub teatavakstegemisest.
Käesolevat otsust on võimalik vaidlustada Tartu Halduskohtu Jõhvi kohtumajas 30 päeva jooksul jõustumisest.

